Euthydemos (sofist)

Euthydemos (5. sajand eKr) oli vanakreeka sofist, kes oli pärit Chiose saarelt Egeuse meres. 

Ta asus ümber koos venna Dionysodorosega Suur-Kreekasse Thurioi kolooniasse. Sealt pagendatuna rändas koos vennaga teistesse Vana-Kreeka linnriikidesse, muuhulgas Ateenasse.Platon, Euthydemos 271c Euthydemos ja Dionysodoros on Platoni sofistlikku väärargumentatsiooni käsitleva dialoogi "Euthydemose" keskseteks tegelasteks.

Euthydemose ja Dionysodorose tegelikus olemasolus on kaheldud ning neid on peetud Platoni väljamõeldud tegelasteks, keda viimane on kasutanud oma kaasaegsete (nt Antisthenese) kritiseerimiseks. Siiski uuemates käsitlustes on neid peetud tegelikult eksisteerinud sofistideks.Sprague, R. K., "The Older Sophists: A Complete Translation by Several Hands of the Fragments in Die Fragmente Der Vorsokratiker, Edited by Diels-Kranz. With a New Edition of Antiphon and of Euthydemus", Hackett Publishing, Indianapolis, 2001, lk 294 Samas on kaalutud võimalust, et tegemist on Megara koolkonna filosoofidega.Dorion, L.-A., "Euthydème et Dionysodore sont-ils des Mégariques?" - Plato. Euthydemus, Lysis, Charmides: Proceedings of the V Symposium Platonicum, toim. T. M. Robinson ja L. Brisson, Sankt Augustin, Academia Verlag, 2000, lk. 35-50

Platoni dialoogis "Euthydemos" on Euthydemost ja Dionysodorost kirjeldatud mitmel sofistidele omasel viisil:
Neid on nimetatud otsesõnu sofistideks,
Nad on rändavad õpetlasedPlaton, Euthydemos 273e,
Nad küsivad kõnelemise ja õpetamise eest tasuPlaton, Euthydemos 304a, c,
Nad on meistrid paljudes valdkondades (vanakreeka keeles πάσσοφοι), käsivõitlusest kohtulahinguteniPlaton, Euthydemos 271c-272b.

Euthydemose nimelist isikut on mainitud ka dialoogis Riigimees.

Lisaks Platonile on Euthydemose-nimelist isikut kui Kritiase armastatut maininud ka Xenophon.Xenophon, Memorabilia, 1.15

Viited

Kategooria:Vanakreeka filosoofid
Kategooria:5. sajand eKr
Kategooria:Sofistid